OpenLLM-France/wikimedia huggingface dataset:
# Pitouí variable septentrional

El pitouí variable septentrional (Pitohui kirhocephalus) és un ocell de la família dels oriòlids (Oriolidae).

## Hàbitat i distribució

Habita zones de matolls i bosc a la zona septentrional i sud-occidental de Nova Guinea.

## Referències

* ↑ «Pitouí variable septentrional». Cercaterm. TERMCAT, Centre de Terminologia. Rev. 10/05/2023(català)
# Paulo Henrique Chagas de Lima

Paulo Henrique Chagas de Lima (nascut el 12 d'octubre de 1989), comunament conegut com a Paulo Henrique Ganso o simplement Ganso, és un futbolista professional brasiler que juga per l'Amiens SC, cedit pel Sevilla FC com a migcampista ofensiu.

## Referències

* ↑ «Santos Futebol Clube – Site Oficial». Santosfc.com.br. Arxivat de l'original el 26 de maig 2010. [Consulta: 4 juny 2011].
# Miguel Melgar Rodríguez

Miguel Melgar Rodríguez (Madrid, 12 de maig de 1972) és un futbolista madrileny, que ocupa la posició de migcampista.

## Trajectòria

Format al planter del Reial Madrid i del Rayo Vallecano, debutaria amb aquest últims a la temporada 91/92, amb el Rayo a Segona Divisió, tot jugant 8 partits. La temporada 92/93, el conjunt madrileny puja a primera divisió, però el migcampista no hi juga cap encontre.
A l'any següent recala a l'Hèrcules CF. Els alacantins militaven a la Segona Divisió, categoria en la qual seguirà el migcampista madrileny fins al 2004. A l'Hèrcules no compta massa, però assoleix la titularitat en el seu següent equip, el CD Leganés, on roman entre 1995 i 1997.
Després d'una temporada al Real Jaén, a l'estiu de 1998 fitxa per l'Albacete Balompié, on juga 74 partits en dos anys. També hi seria titular al Córdoba CF, on milita la temporada 00/01.
La temporada 01/02 s'incorpora a la disciplina de l'Elx CF, on perd la condició de titular en les dues temporades que hi milita al conjunt del Baix Vinalopó. Després d'uns mesos al CE Castelló, de Segona B, el 2004 retorna a la categoria d'argent per jugar de nou amb el CD Leganés, amb qui viu el descens de categoria.
A partir d'aquest moment, la carrera del migcampista prossegueix per equips més modestos. Continua un any més a Leganés, per seguir a l'AD Alcorcón (05/07) i al Rayo Majadahonda (07/09). En total, suma 265 partits i 21 gols a la Segona Divisió.

## Enllaços externs

* Fitxa del jugador
# LA, RE, MI, LA

LA, RE, MI, LA és un curt de cinema experimental que l'any 1979 va dirigir Carles Santos. LA, RE, MI, LA forma part de la llista dels bàsics de cinema català.

## Argument

Carles Santos toca les mateixes notes 74 vegades. Durant tota la cinta el compositor apareix caracteritzat de diversos personatges.

## Referències

* 1 2 «LA-RE-MI-LA-FA-RE-MI-DO-RE-FA-DO-MI-FA-RE-MI-FA-MI». Filmoteca de Catalunya. Arxivat de l'original el 10 d’octubre 2018. [Consulta: 10 octubre 2018].
* ↑ «Bàsics del cinema català». Filmoteca de Catalunya. Arxivat de l'original el 3 d’abril 2018. [Consulta: 10 octubre 2018].
# Roman Kosecki

Roman Jacek Kosecki nascut el 15 de febrer 1966 a Piaseczno, és un exfutbolista polonès.

## Biografia

Va començar la seva carrera en el MKS Mirków el 1980. Tres anys després va fitxar per l'Ursus per un següent període de tres anys. Va jugar per a dos clubs de Varsòvia, el Gwardia i el Legia, abans del seu traspàs al Galatasaray SK. Allí va jugar per a un any (38 partits i 19 gols) i el 1992 va abandonar Istanbul i va fitxar pel Club Atlético Osasuna. De 1993 fins a 1995 va ser un jugador de l'Atlètic de Madrid. El seu següents clubs van ser el FC Nantes i el Montpeller HSC de França. Va acabar la seva carrera a Chicago, en el Fire, on va fer el primer gol de la història del club davant el Miami Fusion.
En la selecció polonesa va jugar 69 partits (1988-1995) i va marcar 19 gols.
El 2001 va fundar un club juvenil de futbol, Kosa Konstancin. A l'octubre de 2005 va ser triat per al Sejm pel partit Civic Platform.

## Referències

* ↑ «Roman Kosecki» (en polonès). 90 Minut. [Consulta: 29 gener 2010].
* ↑ «Kosecki, 'futbolista del año' en Polonia» (en castellà). El País, 18 December 1994.
* ↑ Klukowski, Tomasz. «Roman Kosecki – International Matches». Rec.Sport.Soccer Statistics Foundation, 09-11-2002.
* ↑ «Roman Kosecki pierwszym kandydatem na prezesa PZPN» (en polonès). Nasze Miasto, 29-06-2012.

## Enllaços externs

* Roman Kosecki (90minut.pl) (polonès)
# Sempre n'hi cap un altre

Sempre n'hi cap un altre (Room for One More) és una pel·lícula estatunidenca dirigida per Norman Taurog, estrenada el 1952 i doblada al català.

## Argument

Anne Rose (Drake) and "Poppy" Rose (Grant) són una família americana mitjana, que viuen feliços amb els seus tres peculiars fills. Anne té un bon cor i porta gats i gossos perduts a casa i desitja tenir més fills; així que adopten una nena de tretze anys. Al principi Poppy està preocupat i vol tornar-la, però amb amor i paciència finalment aconsegueixen integrar-la a la família. Just llavors Anne adopta un altre orfe, Jimmy John un noi analfabet que té problemes per caminar. Al principi, la situació és dura, però lluitaran per sobreposar-se a les adversitats.

## Repartiment

* Cary Grant: George 'Poppy' Rose
* Betsy Drake: Anna Rose
* Lurene Tuttle: Miss Kenyon
* Randy Stuart: Mrs. Foreman
* John Ridgely: Harry Foreman
* Irving Bacon: l'alcalde
* Mary Treen: Mrs. Roberts
* Hayden Rorke: el doctor
* Iris Mann: Jane
* Clifford Tatum Jr.: Jimmy/John
* Charles Meredith: Mr. Thatcher

## Referències

* ↑ Sempre n'hi cap un altre
# Lluís Carrillo Milán

Lluís Carrillo Milán (Barcelona, 5 de setembre de 1971) és un entrenador de futbol català, que ha entrenat principalment la Unió Esportiva Llagostera des de l'octubre de 2014. És germà del també entrenador Joan Antoni Carrillo Milán.

## Carrera esportiva

Va arribar al Llagostera el 2008 com a director del futbol base, però el 2011 va fer el salt a la banqueta com a segon entrenador d'Oriol Alsina Garcia, i el 2012 passà a ser-ne el primer entrenador, sempre al costat d'Alsina, que no tenia la titulació necessària per a fer d'entenador. El 4 de febrer de 2013, Carrillo fou confirmat com a primer entrenador i Alsina passà a secretari tècnic del club. El juny de 2014, després de l'ascens del Llagostera a Segona A tant Carrillo com Alsina van anunciar que marxaven per dedicar-se completament al Girona Futbol Club, tot i que finalment es feren enrere per desavinences amb la directiva i van tornar a Llagostera: Alsina com a director esportiu i Carrillo com a cercapromeses. El 22 d'octubre de 2014 el club confirmà que Carrillo i Alsina serien el nou tàndem d'entrenadors del primer equip, substituint a Santiago Castillejo Castillejo.

## Referències

* ↑ «Segundo día de casting en Águilas con Joan Carrillo y Alfonso» (en castellà). La Voz de Almería, 06-10-2015. [Consulta: 6 octubre 2015].
* ↑ «El club fa oficial el seu tècnic oficial». El Mundo Deportivo, 05-02-2013 [Consulta: 28 octubre 2014].
* ↑ Danés, Jordi «El Llagostera sube a Segunda». El Periódico de Catalunya, 23-06-2014 [Consulta: 28 octubre 2014].
* ↑ Fontanals, M. «Oriol Alsina y Carrillo dejan al Llagostera tras subir a Segunda» (en castellà). Marca, 26-06-2014.
* ↑ «Lluís Carrillo serà un dels scoutings del Llagostera». Diari de Girona, 10-07-2014 [Consulta: 28 octubre 2014].
* ↑ Bernad Suelves, Marc «Castillejo: "Ha faltat temps per a consolidar el projecte"». AS, 22-10-2014 [Consulta: 28 octubre 2014].

## Enllaços externs

* Lluís Carrillo Milán Fitxa com a entrenador a BDFutbol
* Fitxa a Soccerway
# Plottes

Plottes és un municipi francès situat al departament de Saona i Loira i a la regió de Borgonya - Franc Comtat. El 2018 tenia 529 habitants.
# Miguel Montes Busto

Miguel Ángel Montes Busto (Oviedo, Astúries, 28 de febrer de 1939 - Gijón, Astúries, 20 de maig de 2019) va ser un futbolista i entrenador espanyol. Jugava en la posició de davanter.

## Trajectòria
### Com a jugador

Després de jugar a l'Atlántico, el Revillagigedo, l'Hispania i el Club Siero, va fitxar pel Real Sporting de Gijón el 1959, quan competia a Segona Divisió. Va jugar a l'Sporting fins a la temporada 1968-1969 i va acabar la seva carrera esportiva al Reial Oviedo el 1971.

### Com a entrenador

Va ser entrenador de la UD Gijón Industrial, Real Avilés CF, UP Langreo, Zamora CF, Palencia CF, Cultural Leonesa i Arosa SC. El 1984 va passar al cos tècnic del Real Sporting de Gijón, on va actuar com a entrenador del Real Sporting de Gijón B la temporada 1984-85; director de l'Escola de futbol de Mareo el 1985; director esportiu de l'entitat entre 1988 i 1990, i entrenador del primer equip des de finals de la temporada 1996-973 fins a començaments de la 1997-98.

## Clubs
### Com a jugador

| Club | Anys |
| Sporting de Gijón | 1959-1961 |
| U. D. Las Palmas | 1961-1962 |
| Sporting de Gijón | 1962-1969 |
| Reial Oviedo | 1969-1971 |

### Com a entrenador

| Club | Anys |
| U. D. Gijón Industrial | 1972-1974 |
| Real Avilés CF | 1974-1975 |
| U. P. Langreo | 1975-1977 |
| Zamora CF | 1977-1980 |
| Palencia CF | 1980-1982 |
| Cultural y Deportiva Leonesa | 1982-1983 |
| Arosa S. C. | 1983-1984 |
| Sporting de Gijón Atlético | 1984-1985 |
| U. P. Langreo | 1993 |
| Zamora CF | 1993-1994 |
| Real Sporting de Gijón B | 1995-1996 |
| Real Sporting de Gijón | 1997 |

## Referències

* ↑ «Montes, Miguel Ángel Montes Busto - Futbolista». [Consulta: 5 setembre 2019].
* ↑ «Montes, Miguel Ángel Montes Busto - Entrenador». [Consulta: 5 setembre 2019].
* ↑ «Fallece Miguel Montes, uno de los legendarios del Sporting» (en castellà), 20-05-2019. [Consulta: 5 setembre 2019].
# La Tossa (Montblanc)

La Tossa és una muntanya de 546 metres que es troba al municipi de Montblanc, a la comarca de la Conca de Barberà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Paràbola del servent fidel

La paràbola sobre el servent fidel incita el cristià a seguir a la seva vida el camí de les virtuts cardinals, i teologals.

## Text

La trobem a Mateu 24:42-51, Marc 13:34-37 i Lluc 12:35–48
35 »Estigueu a punt, amb el cos cenyit i els llums encesos. 36 Feu com els criats que esperen quan tornarà el seu amo de la festa de noces, per obrir la porta tan bon punt arribi i truqui. 37 Feliços aquells servents que l'amo, quan arribi, trobi vetllant! Us asseguro que se cenyirà, els farà seure a taula i es posarà a servir-los. 38 Feliços d'ells si ve a mitjanit o a la matinada i els troba vetllant així!
39 »Prou que ho compreneu: si l'amo de la casa hagués sabut a quina hora de la nit havia de venir el lladre, no hauria permès que li entressin a casa. 40 Estigueu a punt també vosaltres, perquè el Fill de l'home vindrà a l'hora menys pensada.

## Interpretació

El primer versicle resumeix ell sol aquesta paràbola : cal ser cast i seguir les virtuts. El llum fa eco a aquest versicle de Mateu, 5,16:
16 Que brilli igualment la vostra llum davant la gent; així veuran les vostres bones obres i glorificaran el vostre Pare del cel.
Cal doncs que creient esperi virtuosament la tornada del Redemptor, Jesucrist per tal d'accedir al regne del Cel. En aquesta paràbola el lladre representa la mort, segons el doctor de l'Església Gregori el Gran que l'explica a la seva homilia 13. Aquest successor al ministeri de l'apòstol Pere precisa al capítol 5 d'aquesta homilia, que cal saber fer penitència per a no morir condemnat.

## Referències

* ↑ «Lc 12 - BIBLIJA.net - La Bíblia a Internet». [Consulta: 3 març 2020].
* ↑ «Mt 5 - BIBLIJA.net - La Bíblia a Internet». [Consulta: 3 març 2020].
* ↑ Homlilies sobre els evangelis de Gregori el Gran, edicions Sainte-Madeleine, pàgines 152 i següents
Paràboles de Jesús del Nou Testament :
# Monte-Carlo Rolex Masters 2009

El Masters de Montecarlo 2009, també conegut com a Monte-Carlo Rolex Masters 2009, és un torneig de tennis jugat en pistes a l'aire lliure de terra batuda. És l'edició 103 del Masters de Montecarlo i forma part de la sèrie 1000 de la ATP. Es juga al Monte Carlo Country Club a Ròcabruna Caup Martin, França, prop de Montecarlo a Mònaco, entre l'11 i el 19 d'abril del 2009. El defensor del títol en aquesta edició és el mallorquí Rafael Nadal.

## Quadre masculí

| Vuitens de final | Vuitens de final | Vuitens de final | Vuitens de final | Vuitens de final | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final | Final |
| 1 | R. Nadal | 6 | 6 | |
| Q | N. Lapentti | 3 | 0 | | 1 | R. Nadal | 6 | 6 | |
| | S. Bolelli | 5 | 6² | | WC | I. Ljubičić | 3 | 3 | |
| WC | I. Ljubičić | 7 | 7$^7$ | | | | | | | 1 | R. Nadal | 6 | 7$^7$ | |
| 4 | A. Murray | 7$^{13}$ | 6 | | | | | | | 4 | A. Murray | 2 | 6$^4$ | |
| Q | F. Fognini | 6$^{11}$ | 4 | | 4 | A. Murray | 7$^7$ | 6 | | | | | | |
| 12 | D. Nalbandian | 4 | 7 | 3 | 8 | N. Davidenko | 6¹ | 4 | | | | | | |
| 8 | N. Davidenko | 6 | 5 | 6 | | | | | | | | | | | 1 | R. Nadal | 6 | 2 | 6 |
| 7 | F. Verdasco | 6 | 6 | | | | | | | | | | | | 3 | N. Đoković | 3 | 6 | 1 |
| 10 | D. Ferrer | 2 | 1 | | 7 | F. Verdasco | 2 | 6 | 3 | | | | | |
| | A. Montañés | 1 | 7$^7$ | 0 | 3 | N. Đoković | 6 | 4 | 6 | | | | | |
| 3 | N. Đoković | 6 | 6$^4$ | 6 | | | | | | 3 | N. Đoković | 4 | 6 | 6 |
| Q | A. Beck | 3 | 6 | 7 | | | | | | 13 | S. Wawrinka | 6 | 1 | 3 |
| | J. Mónaco | 6 | 2 | 5 | Q | A. Beck | 2 | 4 | | | | | | |
| 13 | S. Wawrinka | 6 | 7 | | 13 | S. Wawrinka | 6 | 6 | |
| 2 | R. Federer | 4 | 5 | | | | | | |

## Enllaços externs

* Web oficial
Montecarlo :
1897
1898
1899
1900
1901
1902
1903
1904
1905
1906
1907
1908
1909
1910
1911
1912
1913
1914
1919
1920
1921
1922
1923
1924
1925
1926
1927
1928
1929
1930
1931
1932
1933
1934
1935
1936
1937
1938
1939
1946
1947
1948
1949
1950
1951
1952
1953
1954
1955
1956
1957
1958
1959
1960
1961
1962
1963
1964
1965
1966
1967
1968
1969
1970
1971
1972
1973
1974
1975
1976
1977
1978
1979
1980
1981
1982
1983
1984
1985
1986
1987
1988
1989
1990
1991
1992
1993
1994
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2021
2022
2023
2024 :
ATP World Tour 2009
< 2008
2010 > :
ATP World Tour Finals, Londres :
# Molina di Ledro

Molina di Ledro és un antic municipi Italià de la Província de Trento, a la regió del Trentino - Tirol del Sud, situada a uns 35 km. al sud-oest de Trento. A data de 31 de desembre de 2004 tenia 1.519 habitants i una superfície de 39.5 km². És la ciutat natal d'Andrea Maffei.
Molina di Ledro limitava amb els següents municipis: Riva del Garda, Bezzecca, Pieve di Ledro, Tiarno di Sopra, Nago-Torbole, Limone sul Garda i Tremosine.
L'1 de gener 2010 es va fusionar amb els municipis de Pieve di Ledro, Concei, Bezzecca, Tiarno di Sopra i Tiarno di Sotto creant així el nou municipi de Ledro, del qual actualment és una frazione.
# Gypsum (Kansas)

Gypsum és una població dels Estats Units a l'estat de Kansas. Segons el cens del 2000 tenia 414 habitants.

## Demografia

Segons el cens del 2000, Gypsum tenia 414 habitants, 158 habitatges, i 111 famílies. La densitat de població era de 371,7 habitants/km².
Dels 158 habitatges en un 36,7% hi vivien nens de menys de 18 anys, en un 57,6% hi vivien parelles casades, en un 7,6% dones solteres, i en un 29,7% no eren unitats familiars. En el 25,3% dels habitatges hi vivien persones soles el 12% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,62 i el nombre mitjà de persones que vivien en cada família era de 3,09.
Per edats la població es repartia de la següent manera: un 28,5% tenia menys de 18 anys, un 7,2% entre 18 i 24, un 29,7% entre 25 i 44, un 23,4% de 45 a 60 i un 11,1% 65 anys o més.
L'edat mediana era de 36 anys. Per cada 100 dones de 18 o més anys hi havia 107 homes.
La renda mediana per habitatge era de 30.833 $ i la renda mediana per família de 34.375 $. Els homes tenien una renda mediana de 27.000 $ mentre que les dones 17.386 $. La renda per capita de la població era de 16.440 $. Entorn del 4,1% de les famílies i el 6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Gypsum». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 6 agost 2010].
* ↑ «Geographic Comparison Table- Gypsum». American Fact Finder. Oficina del Cens dels Estats Units, 12-01-2010.
# Cazadores de hombres

Cazadores de hombres va ser una sèrie de televisió emesa en Antena 3, i estrenada el dimarts 7 d'octubre de 2008, amb baixos registres d'audiència, que van anar empitjorant durant el transcurs de la sèrie.
Narra el treball d'una unitat policial d'elit especialitzada en la localització i captura de fugitius especialment perillosos.
Malgrat els seus discrets resultats d'audiència, la sèrie va collir molt bones crítiques i la cadena va decidir mantenir-la en emissió fins a finalitzar la primera, i única temporada rodada.

## Repartiment
### Principals

* Emma Suárez - Ana Leal, inspectora de policia
* Alejo Sauras - El Tila, confident policial
* José Manuel Cervino - Abel Porto, comissari
* Pere Arquillué - Santos Corbalán, inspector de policia
* Judith Diakhate - Julia Pérez-Prado, psicòloga
* Iñaki Font - Erik Balmes, agent de policia

### Amb la col·laboració especial de

* Emilio Buale com Joseph Okelo (ep. 1)
* Jorge Sanz com Salvador Moreno (ep. 2)
* Lucía Jiménez com Elena Ocaña (ep. 3)
* Ben Temple com Serguei Yakutov (ep. 1, 2, 3, 4, 5, 6 y 8)
* Zutoia Alarcia com Victoria Olea (ep. 1 a 8)
* Luis Callejo com Ignacio Mendoza (ep. 1, 5 y 8)
* Jorge Bosch com Mario Hevia (ep. 5)
* Nieve de Medina com Rosa (ep. 5)
* Francesc Garrido com Pedro (ep. 5)
* Olegar Fedoro com Vladimir Esaulov (ep. 5, 6)
* Mercedes Sampietro com Olga Requena (ep. 8)
* Manuel Tejada com Manuel Leal (ep. 8)

## Episodis i audiències

| Temporada | Temporada | Episodis | Estrena | Final | Audiència mitjana | Audiència mitjana | Audiència mitjana |
| Temporada | Temporada | Episodis | Estrena | Final | Espectadors | Quota |
| | 1 | 8 | 7 d'octubre de 2008 | 25 de novembre de 2008 | 1 597 000 | 10,0% |

## Referències

* ↑ Antena 3 estrena el próximo martes "Cazadores de hombres"
* ↑ "Cazadores de hombres" no caza a la audiencia en su estreno
* ↑ A "Cazadores de hombres" no la salva ni el fútbol
* ↑ Agonía sin eutanasia para los "Cazadores de hombres"
* ↑ Audiencia de todos los capítulos de "Cazadores de hombres"

## Enllaços externs

* Pàgina oficial de la sèrie a Antena3.com
* Cazadores de hombres: Ana - Vladimir - Sergei a YouTube
# Nitro (canal de televisió)

Nitro era un canal d'Antena 3 de Televisión que emet exclusivament a través de la televisió digital terrestre (TDT) i les plataformes de televisió de pagament ONO i Imagenio a Espanya. La programació està orientada a un públic masculí. Les emissions en proves van començar el 2 d'agost de 2010.
El 18 de desembre de 2013 el Tribunal Suprem va dictar una ordre de cessament de les emissions del canal per considerar nul·la la concessió de canals que el govern espanyol va fer el 2010 per no respectar la Llei general Audiovisual i el 6 de maig de 2014 el canal va aturar les emissions.
En la seva existència efímer va programar principalment sèries anglosaxones com ara 1000 Ways to Die, 24, Boston Legal, The X-Files, Flashpoint, Law & Order: Criminal Intent, Pacific Blue, Rush, Southland, Stargate Atlantis i Third Watch.
L'audiència va oscil·lar entre 1,1% i 1,8%, el màxim històric atenyit el juliol de 2012.

## Referències

* ↑ «Antena 3 espera alcanzar el 1% a final de año con Nitro, su cuarto canal». Fórmula TV, 06-07-2010.
* ↑ Bracero, F.; Brunet, J. Ma. «El Suprem ordena tancar nou canals privats de la TDT». La Vanguardia, 19-12-2013 [Consulta: 19 desembre 2013]. Arxivat 20 de desembre 2013 a Wayback Machine. «Còpia arxivada». Arxivat de l'original el 2013-12-20. [Consulta: 19 desembre 2013].
* ↑ Gómez, José. «Así ha sido la audiencia de Nitro mes a mes desde sus inicios en 2010» (en castellà). FormulaTV, 07-05-2014. [Consulta: 23 abril 2020].
# Montdorita

La montdorita és un mineral de la classe dels silicats, que pertany al grup de la mica. Rep el nom de l'estratovolcà Mont Dore, a França, ja que el mineral es va trobar a les roques derivades d'aquesta formació.

## Característiques

La montdorita és un silicat de fórmula química (K,Na)₂(Fe$^{2+}$,Mn$^{2+}$,Mg)₅(Si₄O$_{10}$)₂(OH,F)₄. Va ser aprovada com a espècie vàlida per l'Associació Mineralògica Internacional l'any 1979.
Segons la classificació de Nickel-Strunz pertany a «09.EC - Fil·losilicats amb plans de mica, compostos per xarxes tetraèdriques i octaèdriques» juntament amb els següents minerals: minnesotaïta, talc, wil·lemseïta, ferripirofil·lita, pirofil·lita, boromoscovita, celadonita, txernikhita, moscovita, nanpingita, paragonita, roscoelita, tobelita, aluminoceladonita, cromofil·lita, ferroaluminoceladonita, ferroceladonita, cromoceladonita, tainiolita, ganterita, annita, ephesita, hendricksita, masutomilita, norrishita, flogopita, polilitionita, preiswerkita, siderofil·lita, tetraferriflogopita, fluorotetraferriflogopita, wonesita, eastonita, tetraferriannita, trilitionita, fluorannita, xirokxinita, shirozulita, sokolovaïta, aspidolita, fluoroflogopita, suhailita, yangzhumingita, orlovita, oxiflogopita, brammal·lita, margarita, anandita, bityita, clintonita, kinoshitalita, ferrokinoshitalita, oxikinoshitalita, fluorokinoshitalita, beidel·lita, kurumsakita, montmoril·lonita, nontronita, volkonskoïta, yakhontovita, hectorita, saponita, sauconita, spadaïta, stevensita, swinefordita, zincsilita, ferrosaponita, vermiculita, baileyclor, chamosita, clinoclor, cookeïta, franklinfurnaceïta, gonyerita, nimita, ortochamosita, pennantita, sudoïta, donbassita, glagolevita, borocookeïta, aliettita, corrensita, dozyïta, hidrobiotita, karpinskita, kulkeïta, lunijianlaïta, rectorita, saliotita, tosudita, brinrobertsita, macaulayita, burckhardtita, ferrisurita, surita, niksergievita i kegelita.

## Formació i jaciments

Va ser descoberta a Charlannes, dins el municipi de La Borbola, al departament de Puèi Domat (Alvèrnia-Roine-Alps, França). També ha estat descrita al volcà Aïn Nousri, a la província de Skikda (Algèria), i al volcà Olkaria, al comtat de Nakuru (Kenya). Aquests tres indrets són els únics de tot el planeta on ha estat descrita aquesta espècie mineral.

## Referències

* ↑ «Montdorite» (en anglès). Mindat. [Consulta: 26 gener 2020].
# Moline (Kansas)

Moline és una població dels Estats Units a l'estat de Kansas. Segons el cens del 2000 tenia 457 habitants.

## Demografia

Segons el cens del 2000, Moline tenia 457 habitants, 211 habitatges, i 116 famílies. La densitat de població era de 504,1 habitants/km².
Dels 211 habitatges en un 17,1% hi vivien nens de menys de 18 anys, en un 47,4% hi vivien parelles casades, en un 6,6% dones solteres, i en un 45% no eren unitats familiars. En el 42,7% dels habitatges hi vivien persones soles el 28% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2 i el nombre mitjà de persones que vivien en cada família era de 2,75.
Per edats la població es repartia de la següent manera: un 17,7% tenia menys de 18 anys, un 5% entre 18 i 24, un 17,7% entre 25 i 44, un 21,9% de 45 a 60 i un 37,6% 65 anys o més.
L'edat mediana era de 55 anys. Per cada 100 dones de 18 o més anys hi havia 79 homes.
La renda mediana per habitatge era de 22.143 $ i la renda mediana per família de 31.667 $. Els homes tenien una renda mediana de 27.750 $ mentre que les dones 14.792 $. La renda per capita de la població era de 14.076 $. Entorn del 16,7% de les famílies i el 28,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Moline». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Moline». American Fact Finder. Oficina del Cens dels Estats Units, 12-01-2010.